شەفەق نیوز/ دانشتگەیل چەن کویچەیگ واشنتۆن پایتەخت ئەمریکا وەدەس فرەیی شمارەی مویش و گرزەیلەو ناڵن، ئەرا رویوەروی بوینەوەی ئی گرفتە گروەیگ جەنگ راگەیانن و شەوانە وە سەگەیل راهێنراو  لەناو کویچەیل راوە گرزە کەن.
وەقسەێ زینەوەرناسەیل و توێژەرەیل ئەمریکا: فرەیی شمارەی گرزە چوودە ئەرا گەرمبوین کەشوهەوا، فرەوبوین شمارەی دانشتگەیل و پەسمەنەی خوەراک خواردنگەیل، هەمیش بڵاوبوین کۆرۆنا و راگەیانن کەرەنتین لە ساڵ 2020 ری خوەشکەر بوی لە زیادبوین شمارەیان.
